Tryllebanden ble oppløst etter krigen, og selv om Winston Churchill roste Maskelynes innsats, ble han snart glemt etter krigen. Maskelyne prøvde å gjenoppta sin karriere som magiker etter krigen uten mye suksess. Han publiserte også en bok om sine bragder, som kom ut i 1949. Han døde i 1973. Det er i ettertid blitt sådd tvil om hans rolle i krigen, og om det i det hele tatt eksisterte noen Tryllebande. En australsk militærhistoriker hevder de tilfellene Maskelyne beskriver i bøkene sine var ren fantasi. Han hevdet også at Maskelynes faktiske rolle i krigen egentlig var marginal.